ich ha nur e frog gstellt uff dini ussag.  aber wenn du nie in madrid gsi bisch, und vermuetlig au kei spanier bisch, unterschätzisch du was real in spanie bedüdet.  real verkörperet dr spanischi fuessball grundsätzlich. kei team uss spanie het dr spanischi fuessball so erfolgrich  verträtte. wennme vom span. fuessball gfroggt wird, denn kunnt immer real als erste gedangge führe.  villicht kamme no folgendi ussag no im internet no finde, es gitt nämlig e ussag vom cruyff (jä, dä cruyff, öbbis vom beschte wo de wältfuessball je gseh het, barcelona-fan hütt no) het gseit, dass für e spieler sgrössti in dr karriere sig, bi real zspiele. Mythos, Prestige, Erfolg, Name.....  gib dir sicher rächt, dass barca ganz cataluña duet verträtte, aber unterschätz nit d zhal vo real fans in  barcelona sälber.    aber die sach mit de faschischte, das wurd ich wenn ich dir wär vergässe. das isch gschtungge und erloge. das sage sogar die grösste spieler wo barca friener ka het. die story het sini wurzle bimene cupfinal zwische real und barca, wo real glücklich dangg 1 !! fehlerentscheid vom schiri gwunne het.  aber uff dr anderi sitte, het jo damals dr spanischi fuessballverband (unter de fittiche vo de regierig vo franco) sogar barcelona dr vorzug gegenüber real geh. do isch es um  e transfer vom mythische Alfedo Di Stefano gange. wo glichzittig vi real und barcelona e vertrag unterzeichnet het. beidi händen welle. dr verband het sich für barcelona entschiede. Di Stefano het dört gspielt ka, 1 saison, denn het in barcelona nümm welle und är isch denn trotzdäm zu real gange, will sie an ihm glaubt händ. die räschtlichi story vom di stefano isch jo bekannt.    und übrigens: sit 1975 isch spanie kei diktatur meh, sondern e freie und demokratische staat: au noch dere zyt, isch  real die erfolgrichschti mannschaft vo spanie, obwohl die meiste regierigschef (au dr aktuell) barcelona-fans sind.  me muess eifach politik und sport trenne. die einzige in spanie wo das nit mache, sind ebbe die katalane....e schinussred, sorry, die händs nümm nötig.  katalane (und baske) händ übrigens me rächte als die andere regione vo spanie.....    barcelona isch wie real au e grossartige verein, aber bitte blibemer objektiv.    ah jä, übrigens wäg dr brustwärbig: es  stimmt, obwohl barcal sit joore finanzielli problem het. real isch defür die mannschaft gsi, wo solang wie möglich e reins wisse tenue het welle trage. bis ändi sibziger/afangs achtziger joore, het real nit numme kei brustwärbig ka, sondern au kei ussrüster! libli, hose und stülpe, sind komplett wiss gsi, nur de wappe het me gseh. und das het dr alt-präsi bernabeu au uss stolz gmacht.